**Dôvodová správa**


Miestny úrad Mestskej časti Košice – Sídlisko KVP obdržal od spoločnosti Ento s.r.o. Košice žiadosť o vyjadrenie k prepracovanému projektu pre územné konanie na stavbu ,,Obytný súbor - POVRAZY“.

Investorom stavby je spoločnosť eMeM s. r. o., Digital Park II, Einsteinova 25, 851 01 Bratislava. Jedná sa o výstavbu obytného súboru na ulici Jána Pavla II, parcela č.1624/544, katastrálne územie Grunt. Pôvodná koncepcia bola schválená miestnym zastupiteľstvom v roku 2005 a v súčasnosti nevyhovuje marketingovým zámerom investora. Pozemok

je v súčasnosti neudržiavaný a nachádza sa na ňom rezídium výstavby kultúrneho domu

- betónový prestropený suterén. Prepracovaná projektová dokumentácia je v súlade s požiadavkami  Rádu bosých karmelitánok. Znižuje podlažnosť bytových domov, čím investor splnil ich požiadavky.

URBANISTICKÝ REZ VO VZŤAHU KU KLÁŠTORU



**Porovnanie s pôvodným projektom:**

PODLAŽNOSŤ

|  |  |  |
| --- | --- | --- |
| Objekt | Pôvodný projekt | Navrhovaný projekt |
| Blok A | 4 nadzemné podlažia | 2 nadzemné podlažia |
| Blok B | 6 nadzemných podlaží | 4 nadzemné podlažia |
| Blok C | 6 nadzemných podlaží | 6 nadzemných podlaží + 1 ustúpené podlažie |

POČET BYTOV

|  |  |
| --- | --- |
| Pôvodný projekt | Navrhovaný projekt |
| 310 | 225 |

POČET PARKOVACÍCH MIEST

|  |  |
| --- | --- |
| Pôvodný projekt | Navrhovaný projekt |
| 276 | 345 |

ZASTAVANÁ PLOCHA

|  |  |
| --- | --- |
| Pôvodný projekt | Navrhovaný projekt |
| 18562,1 | 15620,6 |

Návrh rieši aj výstavbu objektov občianskej vybavenosti pre obchod a služby, komunikácie a spevnené plochy doplnené stromami, parčík, sadové úpravy a detské ihrisko. Investor pripravuje investičný zámer revitalizácie spustnutých ihrísk susediacich s areálom na severnej strane.

Projektová dokumentácia je spracovaná v súlade s územným plánom a zhodnocuje pozemok, na ktorom je plánovaná výstavba.

**Prepracovaná projektová dokumentácia počíta s menšou zastavanou plochou a s navýšením plôch zelene.**

V roku 2005 bolo Miestnym zastupiteľstvom MČ Košice - Sídlisko KVP prijaté uznesenie č. 169-22/2-2005. Vzhľadom na to, že došlo k zmene projektovej dokumentácie, požiadavky uvedené v bode 1/ a v bode 2b/ tohto uznesenia sú neaktuálne, požiadavky v bode 3a/ a  3b/ boli splnené, navrhujeme uznesenie číslo 169 zrušiť.

V roku 2015 k „Obytnému súboru - POVRAZY“ bolo prijaté uznesenie miestneho zastupiteľstva číslo 100 zo dňa 22.09.2015. K uzneseniu v bode 2/ mestská časť písomne požiadala mesto Košice o riešenie dopravnej situácie. K riešeniu dopravnej situácie prebehlo aj osobné rokovanie s mestom Košice, na základe ktorého nám bude zaslané vyjadrenie. Predložený návrh výstavby Obytného súboru - POVRAZY uznesením číslo 100 nebol schválený. Navrhujeme uznesenie miestneho zastupiteľstva číslo 100 zo dňa 22.09.2015 zrušiť. Podmienky uvedené v bode 3, písm. a), e), f), g) a h) tohto uznesenia budú zapracované do nového návrhu na uznesenie.

Stanovisko komisie VDaŽP bude ústne prednesené na zasadnutí MZ.

Spracovala: Ing. Iveta Ziarková

Oddelenie VDaŽP

15.06.2016