**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za obdobie**

**marec – apríl 2016**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za obdobie marec – apríl 2016 zrealizované rozpočtové opatrenia, a to:

* **marec 2016 – zmeny v príjmovej a vo výdavkovej časti bežného rozpočtu**

***Príjmy:***

* zmeny rozpočtu v rámci schválenej položky 292 – zvýšenie rozpočtu na podpoložke 292017 – Z vratiek bolo z dôvodu zúčtovania vrátky zo sociálneho fondu (vyúčtovanie povinného prídelu do sociálneho fondu za rok 2015) , znížením rozpočtu na podpoložke 292027 – Iné príjmy.

**Výdavky:**

* **Podprogram 4.3: Správa a údržba miestnych komunikácií –** zmena rozpočtu v rámci schválenej položky 637 v sume 370,- € bola z dôvodu rozpočtovania projektovej dokumentácie na zriadenia dopravného ihriska v rámci bežných výdavkov, znížením výdavkov na zimnú údržbu;
* **Podprogram 7.6: Menšie obecné služby** – **zmena kódu zdroja** v rozpočte príjmov a výdavkov súvisiacich s vykonávaním aktivačnej činnosti formou menších obecných služieb a podporou vytvorenia pracovného miesta pre znevýhodnených UoZ u verejných zamestnávateľov v rámci národného projektu „Šanca na zamestnanie“ bola z dôvodu, že nenávratný finančný príspevok na krytie nákladov je v súlade s Dodatkom č. 1 k dohode číslo 377/§52/2015/ŠR,  Dohodou č. 25/2016/§54 – ŠnZ a metodickým usmernením ÚPSVaR riešený krytím nákladov z príspevku ESF (85%) a príspevku zo ŠR (15%) v rámci III. programovacieho obdobia.
* **apríl 2016 – zmeny v príjmovej a vo výdavkovej časti bežného rozpočtu**

V súlade s **§** 14 ods. 1 zák. č. 583/2004 o rozpočtových pravidlách územnej samosprávy boli rozpočtované prostriedky v príjmovej a výdavkovej časti rozpočtu na základe Darovacej zmluvy č. 40/2016/KVaŠ, kde darca poskytol finančný dar na organizáciu športových podujatí v roku 2016 v sume 200,- €.

**Výdavky:**

* **Podprogram 2.4: Hospodárska správa, prevádzka a údržba budov *–*** zmena rozpočtu v rámci schválenej položky 635 v sume 300,- € bola z dôvodu potreby zrealizovať elektroinštalačné práce na elektrickej rozvodovej skrinke v objekte OC IV na Cottbuskej ul.
* **Podprogram 7.6: Menšie obecné služby, Podprogram 7.1: Údržba verejných priestranstiev *–*** zmena rozpočtu v rámci schválenej položky 633 v sume 235,- € bola z dôvodu potreby rozpočtovať výdavky na menšie obecné služby - § 54 na náradie a pracovné odevy z vlastných zdrojov.

Spracovala: Ing. Ľudmila Nogová