**Mestská časť Košice-Sídlisko KVP**

Na zasadanie Miestneho zastupiteľstva

Mestskej časti Košice-Sídlisko KVP

dňa 28. júna 2016 **5.**

**Názov materiálu :**

Obytný súbor Povrazy – vyjadrenie k prepracovanému projektu pre územné konanie

**Návrh na uznesenie :**

Miestne zastupiteľstvo Mestskej časti Košice-Sídlisko KVP

1. **ruší** uznesenie MieZ MČ Košice–Sídlisko KVP č. 169 – 22/2 – 2005 okrem bodu 2a,

2. **ruší** uznesenie MieZ MČ Košice-Sídlisko KVP č. 100 – 22/9 – 2015,

3. **schvaľuje** projekt pre územné konanie ,,Obytný súbor POVRAZY“ s týmito podmienkami:

a) dodržať podmienky Mesta Košice – referátu útvaru hlavného architekta zo dňa 01.04.2016,

b) dodržať vyjadrenie Rádu bosých karmelitánok, ulica Jána Pavla II. 7, 040 23 Košice

s tým, že bude zachovaná   potrebná  intimita  karmelitánok. To znamená, že vizuálnym kontaktom nesmie byť narušený chod kláštora, zvlášť v záhradnej časti.

Preto je nevyhnutné predložiť novú zmenu projektu so zakreslením uhlov výhľadu zo smeru bytových domov na záhradu karmelitánok. Taktiež je potrebné obmedziť podlažnosť bytových domov a súčasne riešiť výšku oplotenia tak, aby nedochádzalo k vizuálnemu kontaktu ubytovaných s  karmelitánkami. Zároveň je nutné zabezpečiť, aby nebol narušovaný chod rádu karmelitánok hlukom. Čas výstavby musí byť obmedzený počas cirkevných sviatkov a svätých omší. Čas večerného a nočného kľudu musí byť striktne dodržiavaný,

c) investor zrealizuje na vlastné náklady rekonštrukciu chodníka vedúceho pozdĺž ulice Jána Pavla II.,

d) investor opraví na vlastné náklady schody vedúce od zastávky MHD Starozagorská k ZŠ Lechkého,

e) investor zrealizuje na vlastné náklady prepojenie chodníka - jestvujúcu panelovú cestu k  chodníku na ul. Jána Pavla II., aj s  riešením odvodnenia,

f) investor zrevitalizuje na vlastné náklady športové ihriská v ZŠ Lechkého a  ďalšie športoviská v MČ Košice-Sídlisko KVP, po dohode s   Mestom Košice,

g) investor dodrží podmienky VZN mestskej časti č.17/1998 o zmiernení negatívnych dôsledkov klimatických zmien na území MČ.

**Stanovisko miestnej rady:**

**.....**viď uznesenie číslo **93 – 14/6 - 2016** z 19. rokovania MieR MČ Košice–Sídlisko KVP

**Stanoviská komisií:**

Stanoviská komisií budú prednesené ústne na zasadnutí MieZ.

**Spracovala:**

Ing. Iveta Ziarková

oddelenie VDaŽP

**Predkladá: Podpis predkladateľa**

Ing. Alfonz Halenár, v. r.

starosta